Lehátko pre bábätko vyberajte s ohľadom na budúce využitie. Jednak je dôležité to, kde ho budete využívať, ale taktiež aj to, ako dlho. Vyberať môžete z niekoľkých typov podľa vašich finančných možností. Lacnejšie lehátka obvykle nedisponujú funkčnou výbavou a ponúkajú len základný manuálny hojdací mechanizmus. Drahšie lehátka sú variabilnejšie, majú automatické hojdanie či vibrácie a častokrát sú polohovateľné. Vždy sa hodí snímateľný a prateľný poťah.